Okresná prokuratúra Trnava 
Vajanského 22, 918 67 Trnava 1

Sp. zn. : 3 Pv 111/11/2207	Trnava, 12.8.2014
EEČ : 2-21-189-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.7.2014, spisová značka 3 Pv 111/11/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 11.02.2011 v čase asi o.18.55 hod. v Trnave po ulici Ružindolskej v smere na obec Ružindol viedol osobné motorové vozidlo zn. Suzuki SX4, EČ: XXXXX pri čom plne nesledoval situáciu v cestnej premávke, neprispôsobil rýchlosť jazdy svojim schopnostiam, poveternostným podmienkam, stavu vozovky a iným okolnostiam, ktoré mohol predvídať a v úseku pred pohostinstvom U Tibáka nedal prednosť chodcovi XXXXX, ktorý v tom čase prechádzal po riadne vyznačenom priechode pre chodcov od uvedeného pohostinstva smerom na ulicu Suchovskú (z pohľadu vodiča z ľavej strany na pravú), následkom čoho v strede pravého jazdného pruhu prednou časťou svojho vozidla narazil do pravej strany tela XXXXX, ktorého po náraze odhodilo vľavo a dopadol na ľavú stranu tela, následkom čoho poškodený XXXXX, nar. XXXXX, trvale bytom XXXXX č. 72, utrpel tržnú ranu na hlave v temennej oblasti vľavo, zlomeninu IV. rebra vľavo, pneumothorax v ľavej hrudníkovej dutine a pomliaždenia a odreniny tváre a oboch rúk, ktoré zranenia si celkovo vyžiadali liečenie v trvaní štyroch týždňov,

Uznesením prokurátora Okresnej prokuratúry XXXXX zo dňa 11.7.2014, spisová značka 3 Pv 111/11/2207, bola určená obvinenému skúšobná doba v trvaní 12 mesiacov.
Odôvodnenie:
	V trestnej veci vedenej povereným príslušníkom Okresného dopravného inšpektorátu Okresného riaditeľstva PZ v Trnave pod ČVS: XXXXX proti obvinenému XXXXX pre prečin ublíženia na zdraví podľa § 158 Trestného zákona bolo uznesením prokurátorky Okresnej prokuratúry XXXXX zo dňa 26.4.2013, č.k. 3 Pv 111/11-53, trestné stíhanie obvineného XXXXX podmienečne zastavené, pričom obvinenému bola určená skúšobná doba v trvaní dvanásť mesiacov, ktorá začala plynúť právoplatnosťou uznesenia o podmienečnom zastavení trestného stíhania - t. j. od 17.5.2013.

V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor uznesením, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. 

Podľa § 217 ods. 2 Trestného poriadku ak do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

	Za účelom zistenia, či boli splnené podmienky uvedené v ustanovení § 217 ods. 1 Trestného poriadku boli po uplynutí skúšobnej doby podmienečného zastavenia trestného stíhania zabezpečené: odpis z registra trestov a správy a posudky na obvineného XXXXX, z obsahu ktorých vyplynulo, že obvinený XXXXX sa v priebehu skúšobnej doby (t. j. v období od 17.5.2013 do 17.5.2014) nedopustil trestného činu ani priestupku podľa zákona č. 372/1990 Zb. o priestupkoch v znení neskorších predpisov, nebol postihnutý ani za porušenie ustanovení zákona č. 8/2009 Z. z. o cestnej premávke v znení neskorších predpisov.

S poukazom na vyššie zmienené skutočnosti je teda namieste konštatovať, že obvinený XXXXX počas skúšobnej doby podmienečného zastavenia trestného stíhania viedol riadny život, preto som rozhodla tak, ako je opísané vo výrokovej časti tohto uznesenia.

Dodávam, že v zmysle § 217 ods. 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrea Foltánková
prokurátorka